五言古诗四句100首
登鹳雀楼[唐]王之涣白日依山尽,黄河入海流。欲穷千里目,更上一层楼。鹿柴[唐]王维空山不见人,但闻人语响。返景入深林,复照青苔上。送别[唐]王维山中相送罢,日暮掩柴扉。春草明年绿,王孙归不归?静夜思[唐]李白床前明月光,疑是地上霜。举头望明月,低头思故乡。蝉虞世南
垂緌饮清露,流响出疏桐。
居高声自远,非是借秋风。
醉后王绩
阮籍醒时少,陶潜醉日多。
百年何足度?乘兴且狂歌。
赋萧瑀李世民
疾风知劲草,板荡识诚臣。
勇夫安识义,智者必怀仁。
洛堤步月上官仪
脉脉广川流,驱马历长洲。
鹊飞山月曙,蝉噪野风秋。
江亭夜月送别(二首选一)王勃
乱烟笼碧砌,飞月向南端。
寂寞离亭掩,江山此夜寒!
山中王勃
长江悲已滞,万里念将归。
况属高风晚,山山黄叶飞。
登玉清卢照邻
绝顶横临日,孤峰半倚天。
裴回拜真老,万里见风烟。
浴浪鸟卢照邻
独舞依磐石,群飞动轻浪。
奋迅碧沙前,长怀白云上。
易水送别骆宾王
此地别燕丹,壮士发冲冠。
昔时人已没,今日水犹寒。
中秋月李峤
圆魄上寒空,皆言四海同。
安知千里外,不有雨兼风!
渡汉江宋之问(一作李频诗)
岭外音书断,经冬复历春。
近乡情更怯,不敢问来人。
闺怨沈如筠
雁尽书难寄,愁多梦不成。
愿随孤月影,流照伏波营。
登鹳雀楼王之涣
白日依山尽,黄河入海流。
欲穷千里目,更上一层楼。
春晓孟浩然
春眠不觉晓,处处闻啼鸟。
夜来风雨声,花落知多少!
宿建德江孟浩然
移舟泊烟渚,日暮客愁新。
野旷天低树,江清月近人。
相思王维
红豆生南国,春来发几枝。
愿君多采撷,此物最相思。
鹿柴王维
空山不见人,但闻人语响。
返景入深林,复照青苔上。
竹里馆王维
独坐幽篁里,弹琴复长啸。
深林人不知,明月来相照。
鸟鸣涧王维
人闲桂花落,夜静春山空。
月出惊山鸟,时鸣春涧中。
山中送别王维
山中相送罢,日暮掩柴扉。
春草明年绿,王孙归不归?
杂诗(其二)王维
君自故乡来,应知故乡事。
来日绮窗前,寒梅著花未?
终南望残雪祖咏
终南阴岭秀,积雪浮云端。
林表明霁色,城中增暮寒。
静夜思李白
床前明月光,疑是地上霜。
举头望明月,低头思故乡。
玉阶怨李白
玉阶生白露,夜久侵罗袜。
却下水晶帘,玲珑望秋月。
怨情李白
美人卷朱帘,深坐颦蛾眉,
但见泪痕湿,不知心恨谁?
独坐敬亭山李白
众鸟高飞尽,孤云独去闲。
相看两不厌,只有敬亭山。
夜宿山寺李白
危楼高百尺,手可摘星辰。
不敢高声语,怕惊天上人。
长干行(二首)崔颢
君家何处住?妾住在横塘。
停舟暂借问,或恐是同乡。
家临九江水,来去九江侧。
同是长干人,生小不相识。
江南曲(四首选一)储光羲
日暮长江里,相邀归渡头。
落花如有意,来去逐轻舟。
听弹琴刘长卿
泠泠七弦上,静听松风寒。
古调虽自爱,今人多不弹。
送灵澈上人刘长卿
苍苍竹林寺,杳杳钟声晚。
荷笠带夕阳,青山独归远。